K O R R A L D U S         

Haapsalu							              17. juuli 2013 nr 448

Ehitusloa väljaandmine Karja tn 25
ehitise rekonstrueerimiseks

Läbi vaadanud Haapsalu Linnavalitsusele esitatud kirjaliku taotluse nr 3520 Haapsalu linnas Karja tn 25 kinnistul (katastritunnus 18301:005:0130) asuva ehitise (ehitisregistri kood 105001505) rekonstrueerimiseks ehitusloa saamiseks ning juhindudes  ehitusseaduse §-dest 22-27, Haapsalu linna ehitusmääruse § 26, Haapsalu Linnavalitsuse 24.12.2003 määrusega nr 12 (muudetud LV 13.10.2004 määrusega nr 8) kinnitatud ehituslubade väljaandmise korra, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Ehitus- ja planeerimisosakonnal väljastada ehitusluba Haapsalu linnas Karja tn 25 kinnistul (katastritunnus 18301:005:0130) asuva ehitise (ehitisregistri kood 105001505) rekonstrueerimiseks. 
2.	Korraldus avalikustada väljapanekuga linnavalitsuse kantseleis.
3.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.
4.	Korraldus jõustub teatavakstegemisest. 

Andreas Rahuvarm							
Aselinnapea linnapea ülesannetes			Erko Kalev
			Linnasekretär